ai4bharat/Pralekha huggingface dataset:
نائب صدر جمہوریہ ہند کا سکریٹریٹ
نائب صدر جمہوریہ نے مرکز اور ریاستوں سے کہا، لاک ڈاؤن کے دوران کسانوں اور زراعت کو اولین ترجیح
زرعی پیداوار میں لگے کسانوں کے ساتھ ساتھ صارفین کے مفادات کی حفاظت کریں: نائب صدر
کاشتکاروں سے براہ راست کھیت کی پیداوار کی خریداری کو یقینی بنانے کے لئے اے پی ایم سی ایکٹ سے موافقت کا مشورہ
نائب صدر نے حکومتوں سے مطالبہ کیا کہ وہ ریاست/ ضلعی سرحدوں پر کسی رکاوٹ کے بغیر کھیتوں کی پیدوار کی آسانی سے نقل و حمل کو یقینی بنائیں
نائب صدر نے مرکزی وزیر زراعت کے ساتھ لاک ڈاؤن کے دوران کسانوں کو درپیش مسائل پر تبادلہ خیال کرنے کےلئے بات چیت کی
وزیر زراعت نے نائب صدر کو کسانوں کی مدد کےلئے حکومت کے اقدامات سے آگاہ کیا
نئی دہلی، 15 اپریل 2020، نائب صدر جمہور ہند، جناب ایم وینکیا نائیڈو نے آج مرکز اورر ریاستی حکومتوں سے لاک ڈاؤن کےے دوران کسانوں اور زراعت کو اولین ترجیح دینے کا مطالبہ کیا اور انہیں مشورہ دیا کہ اس عرصے کے دوران کسانوں کی سرگرمیوں کو آسانی سے چلانے اور زرعی پیداوار کی نقل و حمل میں آسانی پیدا کریں۔
مرکزی وزیر زراعت، جناب دیویندر سنگھ تومر کے ساتھ آج اُپ راشٹرپتی بھون میں بات چیت کے دوران نائب صدر نے وزارت زراعت نے فارم سیکٹر کے تحفظ کے لئے کئے گئے مختلف اقدامات کی تعریف کی۔ انہوں نے پروڈیوسرس اور صارفین دونوں کے مفادات کے تحفظ پر زور دیا۔
زراعت میں پروڈیوسرس منظم نہیں ہوتے ہیں اور ان کے خیالات سنے نہیں جاتے، لہذا حکومتوں کا فرض ہے کہ وہ ان کے مفادات کا تحفط کریں۔
انہوں نے مزید کہا کہ اگرچہ یہ بنیادی طور پر ریاستوں کا فرض ہے لیکن مرکز کو وقتاً فوقتاً اس سلسلے میں ان کی رہنمائی اور مدد کرنی چاہیے۔
نائب صدر نے کہا کہ جلد خراب ہونے والی زرعی پیداوار جیسے پھلوں اور سبزیوں پر زیادہ توجہ دی جانی چاہئے۔انہوں نے کہا کہ جلد خراب ہونے والی فصلوں کی ذخیرہ اندوزی اور مارکیٹنگ کا خصوصی خیال رکھنےکی ضرورت ہے۔ انہوں نے کہا کہ اے پی ایم سی ایکٹ کو کاشتکاروں سے براہ راست کھیت سے پیداوار کی خریداری کو یقینی بنانے کےلئے مناسب طریقے سے موافق بنانے کی ضرورت ہے۔ انہوں نے تجویز پیش کی کہ خریداری کے عمل کو آسان بنایا جانا چاہیے تاکہ کوئی بھی منڈی جانے پو مجبور نہ ہو۔جناب نائیڈونے کہا کہ اس سے صارفین کو پھلوں، سبزیوں اور دیگر زرعی اجناس کی فراہمی کو یقینی بنانے میں مدد ملے گی۔
نائب صدر جمہوریہ نے زرعی پیداوار کی آسانی سے نقل و حمل کو یقینی بنانے کی ضرورت پر زور دیتے ہوئے حکام سے کہا کہ وہ اس بات کو یقینی بنائیں کہ وہ اس طرح کی آمد و رفت کے دوران کوئی روکاوٹ پیش نہ آئے اور اس کے علاوہ انہوں نے کہا کہ کھیتوں سے متعلق مشینوں اور اوزاروں کی نقل و حمل کو بھی آسان بنائیں۔
وزیر زراعت نے کسانوں کے مفادات کے تحفظ کے لئے اٹھائے گئے اقدامات کی تفصیلات سے آگاہ کیا۔ جناب تومر نے کہا کہ مرکزی حکومت وزارت زراعت اس کے لئے ریاستو/ مرکز کے زیر انتظام علاقوں کے ساتھ قریبی ہم آہنگی سے کام کررہے ہیں اور نائب صدر کو یقین دلایا کہ حکومت بحران اور مصیبت کی گھڑی میں، کسانوں کی مدد کے لئے تمام ضروری اقدام کرے گی۔
۔۔۔۔۔۔۔۔۔۔۔
م ن۔ ش ت۔ن ا۔

U-1746
(
اقلیتی امور کی وزارتت
و قف بورڈ کی املاک
نئی دہلی،9 اگست 2021: وقف قانون 1995، جیسا کہ ترمیم کیا گیا، کی دفعہ 32 کی گنجائش کے مطابق ملک میں وقف جائیدادوں کی عام نگرانی کرنے کا اختیار ریاستی نیز مرکز کے زیر انتظام علاقوں کے وقف بورڈوں  کے پاس ہے۔ وزارت دو اسکیمیں نافذ کر رہی ہے، جن کے نام ہیں  قومی وقف بورڈ ترقیاتی اسکیم  اور شہری وقف سمپتی وکاس یوجنا  جنھیں مرکزی وقف کی کونسل  کے ذریعے نافذ کیا گیا ہے۔ کیو ڈبلیو بی ٹی ایس کے تحت مالی امداد سی ڈبلیو سی کو جاری کی جاتی ہے۔ جو کہ اسے ایس ڈبلیوبیز کو افرادی قوت کے فروغ کے لیے فراہم کرتی ہے۔ جس میں اسسٹنٹ پروگرامر، سروے اسسٹنٹ اکاؤنٹینٹ اور لیگل اسسٹنٹ وقف املاک کے ریکارڈس کی کمپیوٹرائزیشن اینڈ ڈیجیٹائزیشن، وقف جائیدادوں کی جی آئی ایس میپنگ، ویڈیو کانفرنسنگ کی سہولت کا قیام،سینٹرلائزیشن کمپیوٹنگ فیسلیٹی  کی دیکھ ریکھ، کمپنیوں کے وسائل کی منصوبہ بندی  اور ایس ڈبلیو بیز کی بہتر انتظامیہ کے لیے حل شامل ہیں۔ مالی برس  کے دوران سی ڈبلیو سی کے ذریعے اس اسکیم کے تحت ریاستی وقف بورڈوں کو 55.86 کروڑ روپئے جاری کئے گئے۔ ڈبلیو اے ایم ایس آئی  کے نام سے معروف آن لائن پورٹل پر دستیاب معلومات کے مطابق 749552  کی غیر منقولہ وقف جائیدادوں کے ریکارڈ ابھی تک ڈبلیو اے ایم ایس آئی رجسٹریشن ماڈیول میں داخل کئے جاچکے ہیں جبکہ 188476 وقف جائیدادوں کی جی آئی ایس میپنگ کی جاچکی ہے۔پہلی مرتبہ 331872  وقت جائیدادوں کے ریکارڈوں کو ڈیجیٹائز کیا گیا ہے۔ وقف اداروں نیز وقف بورڈوں کو معاشی طور پر بدحال پروجیکٹوں کو فراہم کرنے کے لیے ایس ڈبلیو ایس وی وائی کے تحت بلاسود قرضہ فراہم کیا جاتا ہے جو کہ تجارتی مراکز، شادیوں کے ہال، اسپتالوں، کولڈ اسٹوریج وغیرہ جیسی وقف کی شہری جائیدادوں پر قائم ہیں۔ اسکیم کے تحت سی ڈبلیو سی میں ملک میں وقف اداروں کو 62.93 کروڑ روپئے کا قرض دیا ہے اور ان سولہ ریاستوں میں 155 پروجیکٹوں پر عملدرآمد کیا ہے۔ مزید برآں، اس جاری فنڈ میں سے سی ڈبلیو سی 12 ریاستوں میں 101 کی تعداد میں پروجیکٹوں کے لیے ایڈوانس قرضہ دے رکھی ہے۔ اس کے علاوہ، یہ وزارت اقلیتی مرکوز 1300 شناخت شدہ علاقوں میں پردھان جن وکاس کاریہ کرم  نافذ کر رہی ہے جس کے تحت معاشرتی نیز بنیادی ڈھانچہ اور زندگی کے لیے بنیادی سہولیات فراہم کی جاتی ہیں تاکہ اس علاقے میں رہنے والے لوگوں کی زندگی کے معیار کو بہتر بنایا جاسکے۔
وقف بورڈوں کا قیام، وقف قانون 1995 کی 13 اور 14 دفعات کی گنجائش کے تحت ریاستی سرکاروں کے ذریعے کیا جاتا ہے۔ بورڈ ایک ایسا کارپوریٹ ا دارہ ہے جو یکے بعد دیگرے جاری رہتا ہے۔ وقف قانون 1995 کے مطابق لفظ ’’وقف‘‘ کا مطلب نیک مقصد کے لیے کسی طرح کی منقولہ یا غیر منقولہ جائیداد کا کسی شخص کے ذریعے مکمل طور پر مخصوص کردینا۔ وقف املاک کا انتظام متولیوں، مینیجنگ کمیٹیوں اور ریاستی وقف بورڈوں کی عام نگرانی کے تحت دیگر کے ذریعے کیا جاتا ہے۔ خاص طور پر یہ کام قانون 1995 کی 32ویں دفعہ کے مطابق ہے، جیسا کی ترمیم کیا گیا۔
یہ معلومات آج راجیہ سبھا میں اقلیتی امور کے مرکزی وزیر جناب مختار عباس نقوی نے ایک تحریری جواب میں فراہم کیں۔
وزیراعظم کا دفتر
امبیڈکر جینتی کے موقع پر عوام الناس کو وزیراعظم کی مبارکباد
نئی دہلی،14 اپریل / وزیر اعظم جناب نریندر مودی نے امبیڈکر جینتی کے موقع پر عوام کو مبارکباد پیش کی ہے۔
وزیراعظم نے اپنے پیغام میں کہا ہے کہ‘‘ بابا صاحب ڈاکٹر بھیم راؤ امبیڈکر کو ان کی جینتی پر تمام اہل وطن کی جانب سے عاجزانہ خراج عقیدت ۔’’
ریلوے کی وزارت
بھارت کے مختلف حصوں میں اس وقت 169 کووڈ کیئر کوچ استعمال میں
ریاستوں کے استعمال کے لئے ریلوے نے تقریباً 64000 بستر تیار کئے
ریاستوں کے مطالبے پر ریلوے نے ناگپور، بھوپال، اجنی آئی سی ڈی اور اندور کے قریب تیہی میں بھی کووڈ کیئر کوچ تعینات کئے
ناگپور ڈویژنل ریل منیجر اور ناگپور میونسپل کارپوریشن کے کمشنر کے درمیان 11 کووڈ کیئر کوچ کے لئے مفاہمت نامے پر دستخط
نئی دہلی، 27/اپریل2021 ۔ ملک میں بڑھتے کورونا وائرس سے مقابلے کے لئے مشترکہ کوششوں کے تحت ریلوے کی وزارت نے تقریباً 4000 ریل ڈبوں کو کووڈ کیئر کوچیز میں تبدیل کیا ہے، جس میں تقریباً 64000 بیڈ مختلف ریاستوں کے استعمال کے لئے دستیاب کرائے گئے ہیں۔
کووڈ کے مریضوں کی نگہداشت کے لئے ملک کی مختلف ریاستوں میں اب تک 169 ریل کوچیز دستیاب کرائے جاچکے ہیں۔
ناگپور ضلع سے کووڈ کیئر کوچیز کی نئی مانگ کی گئی ہے۔ اس کے تحت ڈویژنل ریل منیجر، ناگپور اور ناگپور میونسپل کارپوریشن کے کمشنر کے درمیان ایک مفاہمت نامے پر دستخط کئے گئے۔ ریلوے اس مانگ کی تکمیل کے لئے 11 ڈبے دستیاب کرائے گا، جنھیں کووڈ کیئر کوچیز میں تبدیل کیا گیا ہے اور ہر ڈبہ میں 16 مریض رکھے جاسکتے ہیں۔ ان ریل ڈبوں میں بنیادی طبی سہولیات ریاستی محکمہ صحت کے ذریعہ دستیاب کرائی جائیں گی۔ ایم او یو کے مطابق ریلوے صفائی ستھرائی اور خورد و نوش کا بندوبست کرے گا۔ ساتھ ہی ساتھ طبی عملہ کے لئے الگ سے جگہ طے کی گئی ہے۔
مہاراشٹر کے مطالبے پر ریلوے اجنی آئی سی ڈی علاقہ کے لئے بھی آئیسولیشن ڈبے روانہ کررہا ہے۔
مہاراشٹر کی ان نئی جگہوں کے علاوہ ملک کی مختلف ریاستوں دہلی، اترپردیش، مدھیہ پردیش اور مہاراشٹر کے نو اہم اسٹیشنوں پر تعینات کئے گئے کووڈ کیئر کوچیز کی تفصیل حسب ذیل ہے:
نندروبار ، میں اب تک کل 57 مریضوں کو رکھا گیا ہے، جن میں سے ایک مریض کو منتقل کردیا گیا۔ 322 بیڈ فی الحال استعمال کے لئے دستیاب ہیں۔
ریلوے نے دہلی میں ریاستی حکومت کے مطالبہ کے مطابق کووڈ کیئر کوچیز دستیاب کرائے ہیں۔ ریاستی حکومت نے کل 75 آئیسولیشن ڈبوں کی مانگ کی تھی، جن میں 1200 بیڈ دستیاب ہوں۔ ریلوے نے 50 ریل کوچ شکوربستی اور 25 ریل کوش آنند وہار ریلوے اسٹیشن کے قریب تعینات کئے ہیں، جن میں 1200 بیڈ دستیاب ہیں۔
مدھیہ پردیش کی مانگ کے مطابق مغربی ریلوے کے رتلام ڈویژن نے اندور کے قریب تیہی اسٹیشن پر 20 کووڈ-19 کوچیز دستیاب کرائے ہیں، جن کی کل صلاحیت 320 بستروں کی ہے۔
ان ریاستوں میں اب تک دستیاب کرائے گئے کل کووڈ کیئر بیڈ میں سے 98 پر مریض بھرتی کئے گئے، جن میں سے 28 لوگوں کو علاج کے بعد چھٹی دے دی گئی۔ تازہ رپورٹ کے مطابق ریلوے نے 17 مریض بھرتی کئے جن میں سے 6 مریضوں کو چھٹی دے دی گئی۔ فی الحال 70 لوگ کووڈ-19 آئیسولیشن کوچیز کا استعمال کررہے ہیں۔
اترپردیش میں ریاستی حکومت سے اب تک کووڈ-19 کیئر کوچیز کی مانگ نہیں آئی تھی، پھر بھی ریلوے نے فیض آباد، بھدوہی، وارانسی، بریلی اور نجیب آباد اسٹیشنوں پر 10-10 ریل کوچیز دستیاب کرائے ہیں۔ان 50 ریل کوچوں کی کل صلاحیت 800 بستروں کی ہے۔
امور داخلہ کی وزارت
ملک میں بائیں بازو کی انتہا پسندی سے متاثر سیکیورٹی کی صورتحال میں پچھلے پانچ برسوں میں نمایاں بہتری آئی ہے
ملک میں پچھلے پانچ برسوں میں بائیں بازو کی انتہا پسندی سے متاثر سیکورٹی کی صورتحال میں نمایاں بہتری آئی ہے۔ حکومت ہند نے 2015 میں بائیں بازو کی انتہا پسندی سے نمٹنے کے لیے قومی پالیسی اور ایکشن پلان کو منظوری دی تھی۔ اس پالیسی میں ایک کثیر الجہت حکمت عملی کا تصور پیش کیا گیا ہے جس میں سیکورٹی سے متعلق اقدامات، ترقیاتی مداخلتیں، مقامی کمیونٹیز کے حقوق اور استحقاق کو یقینی بنانا وغیرہ شامل ہیں۔
اس پالیسی کو مستقل نافذ العمل رکھنے کے نتیجے میں ملک بھر میں بائیں بازو کے انتہا پسندانہ تشدد میں مسلسل کمی واقع ہوئی ہے۔ بائیں بازو کی انتہا پسندی سے تعلق رکھنے والے پرتشدد واقعات کی تعداد 2010 کے مقابلے میں 2022 میں 77 فیصد کم ہوئی ہے۔ نتیجے میں  کی ہونے والی اموات کی تعداد میں بھی 2010 کے مقابلے میں 2022 میں 90 فیصد کمی آئی ہے۔ چھتیس گڑھ میں گزشتہ پانچ برسوں کے دوران بائیں بازو کی انتہا پسندی سے تعلق رکھنے والے پرتشدد واقعات اور اموات کی تفصیلات درج ذیل ہیں:
|
|
نمبر شمار
|
|
سال
|
|
بائیں بازو کے انتہا پسندوں کے برپا کردہ پرتشدد واقعات
|
|
سیکورٹی فورسز کی طرف سے شروع کردہ واقعات
|
|
سیکورٹی فورسز کے ہلاک شدگان
|
|
ہلاک ہونیوالے شہری
|
|
ہلاک ہونیوالے بائیں بازو کے انتہا پسند
|
|
1.
|
|
2018
|
|
275
|
|
117
|
|
55
|
|
98
|
|
125
|
|
2.
|
|
2019
|
|
182
|
|
81
|
|
22
|
|
55
|
|
79
|
|
3.
|
|
2020
|
|
241
|
|
74
|
|
36
|
|
75
|
|
44
|
|
4.
|
|
2021
|
|
188
|
|
67
|
|
45
|
|
56
|
|
48
|
|
5.
|
|
2022
|
|
246
|
|
59
|
|
10
|
|
51
|
|
31
|
|
6.
|
|
2023 
|
|
37
|
|
04
|
|
7
|
|
10
|
|
1
یہ جانکاری مملکتی وزیر برائے امور داخلہ جناب نتیا نند رائے نے آج لوک سبھا میں ایک سوال کے تحریری جواب میں دی۔
خواتین اور بچوں کی ترقیات کی وزارت
این آئی پی سی سی ڈی نے مدھیہ پردیش کے شیو پور میں ‘‘ پوشن بھی پڑھائی بھی ’’ کے موضوع پر تربیتی پروگرام کا انعقاد کیا
عوامی تعاون اور بچوں کی نشوونما کے قومی ادارے  نے اندور میں این آئی پی سی سی ڈی علاقائی سینٹر میں 10سے 11 اگست 2023 تک مدھیہ پردیش کے شیو پور اور گڈ چرولی  کے ریاستی سطح کے ماسٹر تربیت کاروں کے لئے ‘‘ پوشن بھی پڑھائی بھی ’’ کے موضوع پر دوروزہ تربیتی پروگرام کا انعقاد کیا۔ 50 شرکا اس پرگرام میں شامل ہوئے ۔اس پروگرام کے مقاصد اس طرح ہیں:
- پہلے ہزاردنوں کے لئے شروعاتی حوصلہ افزائی کو فروغ دینے او ر بچپن میں دیکھ بھال اور تین سے چھ سال کی عمر کے زمرے کے بچوں کی تعلیم کو فروغ دینا ہے ۔
- ای سی سی ای نصاب اور تدریسی نقطہ نظر کی بنیادی سمجھ کے ساتھ آنگن واڑی کارکنان کی صلاحیتوں میں اضافہ کرنا ہے تاکہ آخری چھور تک اعلیٰ معیار کے کھیل پر مبنی ای سی سی ای فراہم کرنے کے لئے ان کو اہل بنایا جاسکے ۔
- ترقی کے شعبے  پر توجہ دینے کے لئے آنگن واڑی کارکنوں کو اہل بنانا اور بنیادی خواندگی اور عددی  کے ساتھ ساتھ متعلقہ تشخیص کی ترقی ہے ۔
- پوشن 2.0 اور سکشم آنگن واڑی سمیت عذائیت کی سمجھ کے لئے آنگن واڑی کارکنان کو مضبوط کرنا ، پوشن میں اختراع ، پوشن ٹریکر ، فیڈنگ پریکٹس ، ایس اے ایم /ایم اے ایم مینجمنٹ ، مائیکروغذائیت میں کمی وغیرہ شامل ہیں ۔
وزیراعظم کا دفتر
وزیر اعظم اور ازبکستان کے صدر کے درمیان باہمی ملاقات
وزیر اعظم جناب نریندر مودی نے شنگھائی تعاون تنظیم  کے سربراہان مملکت کی کونسل کی 22ویں میٹنگ کے شانہ بہ شانہ، آج ازبکستان کے شہر سمرقند میں جمہوریہ ازبکستان کے صدر عزت مآب جناب شوکت میرضیایف سے ملاقات کی۔
یہ دونوں ممالک کے لیے ایک خصوصی سال ہے کیونکہ اس سال سفارتی تعلقات کے قیام کی 30ویں سالگرہ ہے۔ دونوں قائدین نے 2020 میں ورچووَل سربراہ ملاقات کے فیصلوں پر عمل درآمد سمیت باہمی تعلقات میں رونما ہونے والی مجموعی پیش رفت کی ستائش کی۔
دونوں قائدین نے باہمی تعاون خصوصاً تجارت، اقتصادی تعاون اور رابطہ کاری سے متعلق ترجیحاتی شعبوں کے بارے میں تبادلہ خیالات کیے۔ انہوں نے تجارت اور سرمایہ کاری کو فروغ دینے کے لیے طویل المدت انتظام کاری اور تجارت کے شعبے میں تنوع پیدا کرنے کے لیے ٹھوس کوششیں کرنے کی ضرورت پر زور دیا۔ اس سلسلے میں چابہار بندرگاہ اور بین الاقوامی شمالی جنوبی نقل و حمل گلیارے کا بہتر استعمال اور مضمرات کے دروازے کھولنے کے لیے رابطہ کاری کلیدی حیثیت کی حامل ہے۔
دونوں قائدین نے بھارت کے ترقیاتی تجربات اور مہارت کی بنیاد پر اطلاعاتی تکنالوجی، حفظانِ صحت، اعلیٰ تعلیم، وغیرہ جیسے شعبوں میں باہمی تعاون پر زور دیا۔بھارتی تعلیمی اداروں کو کھولنے اور ازبیک و بھارتی یونیورسٹیوں کے درمیان شراکت داری کا خیرمقدم کیا گیا۔
افغانستان سمیت علاقائی مسائل پر تبادلہ خیالات کیے گئے۔ دونوں قائدین نے ایک دوسرے کے اس نظریہ کی تائید کی کہ افغانستان کی سرزمین کو دہشت گردانہ سرگرمیوں کے لیے استعمال نہیں کیا جانا چاہئے۔
قائدین نے اس سال ماہ جنوری میں منعقدہ اولین بھارت-وسطی ایشیا سربراہ ملاقات کے نتائج کو ازحد اہم قرار دیا۔ انہوں نے سربراہ ملاقات کے فیصلو کے نفاذ میں رونماہوئی پیش رفت کو تسلیم کیا۔
وزیر اعظم نے شنگھائی تعاون تنظیم سربراہ ملاقات کے عمدہ اہتمام اور ازبکستان کی کامیاب صدارت کے لیے صدر میرضیایف کو مبارکباد پیش کی۔
سائنس اور ٹیکنالوجی کی وزارت
اے آر سی آئی کے سائنس دانوں نے املی کے بیج اور کپاس کے فضلے کو سُپر کیپیسٹر الیکٹروڈس میں تبدیل کیا
نئی دلّی ،22 اگست / املی کے بیج اور کپاس کے فضلے کو جلد ہی توانائی کو اسٹور کرنے والے سستے سُپر کیپیسٹر بنانے میں استعمال کیا جائے گا ۔ اس کا سہرہ بھارتی سائنس دانوں کے ایک گروپ کے سر جاتا ہے ، جنہوں نے اس کچرے کو سستے سُپر کیپیسٹر بنانے میں استعمال کیا ہے ۔ اس سے سستی بجلی کی گاڑیوں اور ہائبرڈ گاڑیوں کی راہ ہموار ہو گی ، جو اپنے بریکنگ سسٹم اور چلانے اور روکنے کے عمل میں سُپر کیپیسٹر پر انحصار کرتی ہیں ۔
سُپر کیپیسٹر کی وسیع مانگ کو پورا کرنے کی خاطر سُپر کیپیسٹر بنانے کا مادہ تلاش کرنے کی سخت کوشش کرتے ہوئے انٹر نیشنل ایڈوانس ریسرچ سینٹر فار پاؤڈر میٹالرجی اینڈ نیو مٹیریل  نے ، جو سائنس اینڈ ٹیکنا لوجی کے محکمے ، حکومتِ ہند کا ایک خود مختار ادارہ ہے ، الیکٹروڈس بنانے کا سستا مادہ تیار کرنے اور سُپر کیپیسٹر کو سستا بنانے کے لئے املی کے بیجوں اور کپاس کے صنعتی کچرے کو استعمال کیا ہے ۔ انہوں نے اس کچرے کو انتہائی درجے کے کاربن فائبر میں تبدیل کرکے ایکٹیویشن عمل کے ذریعے اسے اعلیٰ کارکردگی والے سُپر کیپیسٹر الیکٹروڈس بنانے میں استعمال کیا ہے ۔ اُن کی حالیہ دریافت کو جرنل آف مٹیریل سائنس : مٹیریل اِن الیکٹرانکس میں شائع کیا گیا ہے ۔
بایو ماس کچرے سے تیار کردہ الیکٹروڈ کے مادے کو اے آر سی آئی ، چنئی نے سینٹر فار فیول سیل ٹیکنالوجی میں سائنس دانوں نے ریپڈ ٹسٹنگ پروٹوکول کی مدد سے جانچ کی ہے اور سُپر کیپیسٹر میں ، اُن کے استعمال کی مناسبت کو چیک کیا ہے ۔ اس پروٹوکول میں الیکٹرو کیمیکل امپیڈینس اسپیکٹروس کوپی  اور امپیڈینس کے ریکارڈ شامل ہوتے ہیں ، جو اُس وقت کرنٹ کے سرکٹ کو چیک کرتے ہیں ، جب اُس میں وولٹیج اپلائی کئے جاتے ہیں اور یہ مادہ الیکٹرو لائٹ آیون الیکٹروڈ کی سطح پر چڑھایا جاتا ہے ، جسے دوہری سطح والا کیپیسٹنس کہا جاتا ہے ۔
اے آر سی آئی کے سائنس دانوں نے ، اِسے پور خصوصیات اور املی کے بیج سے تیار کردہ کاربن مادے کے استحکام اور عملی کیفیت کو سُپر کیپیسٹر میں استعمال کرنے کے لئے جانچا ہے ۔
اے آر سی آئی کے ذریعے ڈائنامک الیکٹرو کیمیکل امپیڈینس اسپیکٹرو کوپی  کے نتائج جانچنے کے بعد دوہرے پرت والے سپیریئر کیپیسٹنس کی قدر کو اعلیٰ مسطح رقبے  کو ایک گھنٹے کے تجربے میں اِس بات کو ثابت کیا ہے کہ اس مادے کو سُپر کیپیسٹر الیکٹروڈ کے لئے استعمال کیا جا سکتا ہے ۔
https://link.springer.com/article/10.1007/s10854-019-02686-y
مزید تفصیلات کے لئے rajalakshmi@arci.res.in پر ڈاکٹر این راجا لکشمی سے رابطہ کریں  ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 4734
(Visitor Counter : 149
وزیراعظم کا دفتر
وزیر اعظم نے گذشتہ شام منعقدہ یادگاری تمل سالِ نو جشن کی تقریب کی جھلکیاں ساجھا کیں
وزیر اعظم جناب نریندر مودی نے گذشتہ شام نئی دہلی میں، مرکزی وزیر مملکت ڈاکٹر ایل مروگن کی رہائش گاہ پر منعقدہ یادگاری تمل سالِ نو جشن کی تقریب کی جھلکیاں ساجھا کیں۔ جناب مودی نے تمل سال نو کے جشن کی تقریب کا ایک مختصر ویڈیو بھی ساجھا کیا۔
وزیر اعظم نے ٹوئیٹ کیا؛
’’گذشتہ شام منعقدہ ایک یادگاری تمل سالِ نو جشن کی تقریب کی جھلکیاں ملاحظہ کیجئے۔۔۔‘‘
وزارتِ تعلیم
تمل وفد کی دوسری کھیپ ’کاشی تمل سنگمم‘ میں شرکت کے لیے منگل کو کاشی پہنچی
تمل ناڈو کے مختلف حصوں سے طلباء، ثقافتی فنکاروں، ماہرین تعلیم، ادیبوں، مورخین وغیرہ پر مشتمل تمل وفد کی دوسری کھیپ ایک ماہ تک چلنے والے ’کاشی تمل سنگمم‘ میں شرکت کے لیے منگل کی صبح مقدس شہر کاشی پہنچ گئی ہے۔ وارانسی کینٹ ریلوے اسٹیشن پہنچنے پر ان کا شاندار استقبال کیا گیا۔ کاشی کے فیسٹیول میں شرکت کے بعد وہ پریاگ راج اور ایودھیا بھی جائیں گے۔
تمل ناڈو کے مختلف حصوں سے اسی طرح کے گروپوں میں مزید مندوبین ایک ماہ تک جاری رہنے والے ’کاشی تمل سنگمم‘ میں حصہ لینے کے لیے مختلف کھیپوں میں کاشی پہنچیں گے۔ وارانسی کے علاوہ وہ پریاگ راج اور ایودھیا بھی جائیں گے۔ عوام سے عوام کے تبادلے کے اس پروگرام کا بنیادی مقصد علم اور ثقافت کی ان دونوں روایات کو ایک دوسرے کے قریب لانا ہے، جبکہ مشترکہ ورثے کی تفہیم کو فروغ دینا اور ان دونوں خطوں کے لوگوں کے درمیان تعلقات کو مضبوط بنانا ہے۔ تمل ناڈو کا وفد قدیم شہر کاشی کی تاریخی اہمیت کو سمجھ سکے گا۔ ایک ماہ تک جاری رہنے والے پروگرام کے دوران، تمل ناڈو کے مختلف ثقافتی گروپ کاشی میں ثقافتی پروگرام منعقد کریں گے۔
قابل ذکر ہے کہ ’کاشی تمل سنگمم‘‘ کا افتتاح وزیر اعظم جناب نریندر مودی نے 19 نومبر کو کیا تھا۔ تمل ناڈو کے وفد کے علاوہ، بڑی تعداد میں کاشی کے مقامی باشندے بھی ایک ماہ تک جاری رہنے والے اس پروگرام میں بڑے جوش و خروش کے ساتھ حصہ لے رہے ہیں۔
وزیراعظم کا دفتر
وزیر اعظم نے منی پور میں آسام رائفلز کے قافلے پر ہوئے حملے کی مذمت کی
نئی دہلی، 13 نومبر 2021:
وزیر اعظم جناب نریندر مودی نے منی پور میں آسام رائفلز کے قافلے پر ہوئے حملے کی مذمت کی ہے۔ انہوں نے آج شہید ہوئے جوانوں اور ان کے کنبے کے اراکین کو خراج عقیدت پیش کیا۔
وزیر اعظم نے ٹوئیٹ کیا:
’’منی پور میں آسام رائفلز کے قافلے پر ہوئے حملے کی سخت مذمت کرتا ہوں۔ میں آج شہید ہوئے سپاہیوں اور ان کے کنبے کے اراکین کو خراج عقیدت پیش کرتا ہوں ۔ ان کی قربانی کبھی فراموش نہیں کی جائے گی۔ غم کی اس گھڑی میں میرے خیالات سوگوار کنبوں کے ساتھ ہیں۔‘‘
جل شکتی وزارت
جل شکتی کے مرکزی وزیر جناب گجیندر سنگھ شیخاوت نے سوچھ بھارت مشن  مرحلہ 2 کے تحت اوڈی ایف پلس پر مختصر فلموں کے قومی مقابلے کے فاتحین کو اعزاز سے نوازا
جلد شکتی کے مرکزی وزیر جناب گجیندر سنگھ شیخاوت نے آج یہاں جل شکتی کی وزارت کے پینے کے پانی اور صفائی ستھرائی کے محکمہ کے ذریعہ منعقد ایک تقریب میں او ڈی ایف پلس پر مختصر فلموں کے قومی مقابلے/سوچھتا فلموں کا امرت مہوتسو کے فاتحین کو اعزاز سے نوازا ۔سوچھتا فلموں کا امرت مہوتسو کا انعقاد اس سال کے آغاز میں کیا گیا تھا۔ مغربی بنگال کے جناب سوم ناتھ بیگ کو بایوگیس/ گوبردھن پر ان کی فلم کے لئے پہلا انعام دیا گیا اور میگھالیہ کے جناب لوملامب وارجری کو بایوڈی گریٹیبل ویسٹ مینجمنٹ کے موضوع پر ان کی فلم کے لئے دوسرا انعام دیا گیا۔ اس پروگرام میں جل شکتی وزارت نے سکریٹری جناب پنکج کمار ، پینے کا پانی اور سوچھتا محکمہ، جل شکتی وزارت نے ایڈیشنل سکریٹری جناب ارون بروکا اور دیگر سینئر افسران اور میڈیا کے افراد نے حصہ لیا۔
سوچھ بھارت مشن گرامین کے دوسرے مرحلے کے تحت پینے کا پانی اور سوچھتا محکمہ نے او ڈی ایف پلس کے اہداف کو حاصل کرنے کی رفتار میں تیزی لانے کے ہدف کے ساتھ اس وقت جاری آزادی کا امرت مہوتسو  کے تحت 16 اپریل 2021 کو او ڈی ایف اجزا کے بارے میں عوام میں بیداری کو فروغ دینے کے لئے مختصر فلموں کے قومی سطح کے مقابلے ’ سوچھتا فلموں کا امرت مہوتسو ‘ کا انعقاد کیا تھا۔ یہ مقابلہ 31 اگست 2021 کو اختتام پذیر ہوا اور اس کے تحت ملک بھر سے 4000 انٹریز موصول ہوئیں۔ اس مہم کا مقصد سوچھ بھارت مشن گرامین کے پہلے مرحلے میں حاصل ہوئی او ڈی ایف کی غیر معمولی کامیابی کو آگے بڑھایا اور محفوظ سوچھتا تک رسائی کی سمت میں حاصل کئے گئے اہم فوائد کو برقرار رکھنا ، مجموعی سوچھتا یا گاؤں میں او ڈی ایف پلس کا آغاز کرنا ہے۔ کووڈ-19 وبا کے پس منظر کے بیچ او ڈی ایف پلس کے بارے میں بیداری کے سلسلے میں دیہی کمیونٹیز کو شراکت داری کے توسط سے متحد کرنے اور برتاؤ میں اجتماعی طور پر موثر مثبت تبدیلی کی سمت میں فلم مقابلے کی مہم انتہائی کارگر آئی ای سی ذریعہ رہی۔
مرکزی وزیر جناب گجیندر سنگھ شیخاوت نے اپنے خطاب میں کہا کہ وزیراعظم جناب نریندر مودی کی قیادت اور رہنمائی میں دیہی بھارت میں کھلے میں رفع حاجت سے نجات  کی حصولیابی مشن موڈ  میں حاصل کرتے ہوئے سوچھتا کو عوامی تحریک کی شکل میں پیش کرکے سوچھ بھارت مشن گرامین نے دیہی بھارت کی کایاپلٹ کر رکھ دی ہے۔ اس غیرمعمولی کامیابی کو آگے بڑھاتے ہوئے سوچھ بھارت مشن گرامین کے مرحلہ -2 کو او ڈی ایف پلس حاصل کرنے کے ہدف کے ساتھ 2020 میں شروع کیا گیا ہے جو او ڈی ایف کو مسلسل برقرار رکھنے اور ٹھوس اور رقیق فضلات کے بندوبست  پر توجہ مرکوز کرتے ہوئے گاؤں میں مجموعی صفائی ستھرائی پر مرکوز ہے۔ انہوں نے دیہی سماج کے افراد خاص طور سے زدپذیر اور حاشیہ پر رہنے والے لوگوں تک سماجی، معاشی اور حفظان صحت سے متعلق فائدہ پہنچانے کے سلسلے میں محفوظ سوچھتا تک رسائی کی اہمیت پر روشنی ڈالی۔ انہوں نے او ڈی ایف پلس کا ہدف حاصل کرنے سے متعلق اس عوامی تحریک میں شامل ہونے کا جوش و خروش کے اظہار کے لئے سبھی شرکا کو مبارکباد دی۔
جل شکتی وزارت کے پینے کے پانی اور سوچھتا محکمہ میں ایڈیشنل سکریٹری جناب ارون بروکا نے اپنے خطاب میں کہا کہ رویہ میں تبدیلی ہمیشہ سے سوچھ بھارت مشن گرامین کے مرکز میں رہی ہے۔ مرحلہ-2 میں ، او ڈی ایف پلس کے مختلف ایس ایل ڈبلیو ایم اجزا کے بارے میں رویہ میں تبدیلی لانے کے مقصد کے ساتھ آئی ای سی کی اہمیت کئی گنا بڑھ گئی ہے۔ انہوں نے کہا کہ کمیونٹیز کی قیادت والی ایسی مہم اس پروگرام کو زمینی سطح پر اور زیادہ طاقت فراہم کرتی ہے۔
وزارت دفاع
مسلح افواج کے لئے مختص کئے گئے فنڈز
نئی دہلی، 10فروری / گزشتہ تین برسوں کے دوران فوج ، بحریہ اور فضائیہ کے لئے مختص کئے گئے بی ای کی تفصیل حسب ذیل ہے:

|
|
افواج
|
|
2017-18
|
|
2018-19
|
|
2019-20
|
|
فوج
|
|
145167.22
|
|
153875.22
|
|
169909.74
|
|
بحریہ
|
|
37841.98
|
|
40419.53
|
|
45368.14
|
|
فضائیہ
|
|
58372.50
|
|
64591.44
|
|
68948.88
مذکورہ ٹیبل سے یہ دیکھا جاسکتا ہے کہ تینوں افواج کے لئے مختص کی گئی رقم میں سال در سال مسلسل اضافہ کیا گیا ہے۔افواج /وزارت دفاع کے تحت آنے والے اداروں کے لئے رقم متعدد عوامل کو پیش نظر رکھتے ہوئے مختص کی جاتی ہے۔ ان عوامل وزارت خزانہ کے ذریعہ طے کی گئی حدیں، زیر التوا طے شدہ فرائض ، خرچ کی رفتار ، جذب کرنے کی صلاحیت وغیرہ شامل ہیں۔
20-2019 کے دوران فوج ، بحریہ  اور فضائیہ کے لئے بجٹ پروجیکشن اور ایلوکیشن کی تفصیلات اور 31 جنوری 2020 تک ہوئے اصل اخراجات کی تفاصیل درج ذیل ہیں۔
کروڑ روپے میں
|
|
افواج
|
|
بی ای
|
|
31 جنوری 2020 تک اصل خر چ
|
||
|
خاکہ/پروجیکشن
|
|
مختص رقم
|
|
فوج
|
|
196981.89
|
|
169909.74
|
|
145496.39
|
|
بحریہ
|
|
64307.27
|
|
45368.14
|
|
41697.76
|
|
فضائیہ
|
|
109744.06
|
|
68948.88
|
|
65148.92
یہ اطلاع آج راجیہ سبھا میں دفاع کے وزیر مملکت جناب شری پددنائیک نے جناب روی پرکاش ورما کے ایک تحریری جواب میں دی ہے۔
۔۔۔۔۔۔۔۔۔۔۔
م ن۔ م م ۔ ج۔
U- 664
(Visitor Counter : 56
امور صارفین، خوراک اور عوامی تقسیم کی وزارت
صارفین امور کے محکمے نے ’صارفین کا بااختیار بنانے کا ہفتہ‘اور آزادی کا امرت مہوتسو منایا
41 دیہی آؤٹ ریچ پروگرام بی آئی ایس کے شاخوں کے دفاتر کے ذریعے گاؤں میں منعقد کئے گئے
دیہی افراد کو صارفین حقوق کے بارے میں بیدار کیا گیا
نئی دہلی:17؍مارچ2022:
صارفین امور کا محکمہ 14 مارچ 2022ء سے ترقی پذیر ہندوستان کے 75سال اور آزادی کا امرت مہوتسوکے حصے کی شکل میں اپنے لوگوں ، ثقافت اور حصولیابیوں کی قابل فخر تاریخ کا جشن منانے کےلئے ’صارفین کو بااختیار بنانے کا ہفتہ‘منارہا ہے۔
اس آئیکونک ہفتے کی تقریبات کے تحت بیورو آف انڈین اسٹینڈرڈز  کے مختلف محکموں کے ذریعے 7عدد پروگرام منعقد کئے جارہے ہیں۔اس کے علاوہ بی آئی ایس کی تمام شاخوں کے دفاتر نے اس باوقار ہفتے کے آغاز کو نشان زد کرنے کےلئے 14مارچ 2022ء کو 41ویلیج آؤٹ ریچ پروگرام بھی منعقد کئے ہیں۔اس مقصد کے لئے ہر شاخ کے دفتر نے ایک نوڈل آفیسر نامزد کیا ہے اور اس پروگرام کو چلانے کےلئے اپنے اختیاراتی علاقے کے تحت ایک گاؤں کی شناخت بھی کی ہے۔
اس کے علاوہ یہ باور کرایا جاتا ہے کہ تمام شاخوں کے دفاتر نے آؤٹ ریچ پروگراموں کو کامیابی کے ساتھ انجام دیا، جس میں گاؤں کے شرکاء کو ان کے صارف حقوق ، صارفین تحفظ قانون ، قومی صارف ہیلپ لائن، گمراہ کن اشتہارات ، مصنوعات کی پیکیجنگ اور لیبلنگ ضرورتوں وغیرہ کے بارے میں باخبر کیا گیا ۔شرکاء کو حال مارکنگ منصوبہ، آئی ایس آئی مارک، لازمی تصدیق نامے وغیرہ سمیت بی آئی ایس منصوبوں اور سرگرمیوں کے بارے میں بھی معلومات دی گئی۔
ماحولیات، جنگلات اور موسمیاتی تبدیلی کی وزارت
ماحولیات، جنگلات اور آب و ہوا میں تبدیلی کی وزارت میں 2022 کے یوگا کے بین الاقوامی دن کے سلسلے میں یوگا پروگرام کا اہتمام
مرکزی وزیر جناب بھوپیندریادو اور وزیر مملکت جناب اشونی کمار چوبے کی یوگا کے پروگرام میں شرکت
ماحولیات، جنگلات اور آب و ہوا میں تبدیلی کی وزارت کی جانب سے 2022 کے یوگا کے بین اقوامی دن کے سلسلے میںیوگا پروگرام کا انعقاد کیا گیا جو 21 جون 2022 کو منایا جائے گا۔ اس تقریب میں ماحولیات، جنگلات اور آب و ہوا میں تبدیلی کے مرکزی وزیر جناب بھوپیندریادو اور وزیر مملکت برائے ماحولیات، جنگلات اور آب و ہوا میں تبدیلی جناب اشونی کمار چوبے نے شرکت کی۔ ماحولیات، جنگلات اور آب و ہوا میں تبدیلی کی وزارت کے تقریباً 200 افسران اور عملے کے ارکان نے بھییوگا سیشن میں حصہ لیا جو 45 منٹ سے زیادہ جاری رہا۔ پاتنجلییوگا پیٹھ سے یوگا انسٹرکٹروں اور رضاکاروں کو مدعو کیا گیا تھا جنہوں نے شرکاء کی رہنمائی کی۔ یوگا پروگرام کے بعد دیگر دوسری سرگرمیاں اور پروگرام منعقد کئے گئے جیسے کھیل، عہد، مقابلہ کوئز وغیرہ۔ اس تقریب کو پورے ملک میں راست نشر کیا گیا اور ماحولیات، جنگلات اور آب و ہوا میں تبدیلی کی وزارت کے تحت تمام تنظیموں نے مل کر یوگا سیشن کا انعقاد کیا۔
ش ح۔ ع س۔ ک ا
(Visitor Counter : 77